钦定古今图书集成/明伦汇编/闺媛典/第040卷 > 平原女子孙氏
## 钦定古今图书集成/明伦汇编/闺媛典/第040卷 > 平原女子孙氏

按《魏书列女传》：平原鄃县女子孙氏男玉者，夫为灵
县民所杀，追执仇人，男玉欲自杀之，其弟止而不听。
男玉泣曰：“女人出适，以夫为天，当亲自复雪，云何假
人之手？”遂以杖殴杀之，有司处死以闻。显祖诏曰：“男
玉重节轻身，以义犯法，缘情定罪，理在可原，其特恕
之。”